OzLabs/hebrew-wiki-articles huggingface dataset:
דאג קולינס (פוליטיקאי)

דאג קולינס (באנגלית: Doug Collins; נולד ב-20 באוקטובר 1965) הוא פוליטיקאי אמריקאי, חבר המפלגה הרפובליקנית שכיהן כחבר בית הנבחרים של ארצות הברית מטעם מחוז הקונגרס התשיעי של מדינת ג'ורג'יה, בין השנים 2021-2013.

==ביוגרפיה==
קולינס נולד וגדל בגיינסוויל שבג'ורג'יה. הוא סיים תואר ראשון [https://ung.edu/ במכללת צפון ג'ורג'יה], תואר שני בתאולוגיה (MDiv) מסמינר הכמורה בניו אורלינס ותואר JD במשפטים מבית הספר למשפטים ג'ון מרשל באטלנטה.

לאחר פיגועי 11 בספטמבר התגייס לכוחות המילואים של חיל האוויר של ארצות הברית ושירת ככומר צבאי, בין השאר הוצב בעיראק במהלך מלחמת עיראק. הוא ממשיך לשירת במילואים בתפקיד זה בדרגת לוטננט קולונל. בשנים 2007–2013 כיהן כחבר בית הנבחרים של מדינת ג'ורג'יה. בנובמבר 2012 נבחר לנציג המחוז התשיעי של ג'ורג'יה בבית הנבחרים של ארצות הברית ברוב של 74%. הוא נבחר לתקופות כהונה נוספות ב-2014, 2016 וב-2018. מינואר 2019 ועד מרץ 2020 כיהן כנציג הבכיר של המפלגה הרפובליקנית בוועדת המשפטים של בית הנבחרים. 

בבחירות לסנאט האמריקאי ב-2020 התמודד מול קלי לפלר ורפאל וורנוק על מושבו של ג'וני אייזקסון הפורש, אך לא העפיל לסיבוב השני.

==קישורים חיצוניים==

* 

* 

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מג'ורג'יה
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי האספה הכללית של ג'ורג'יה
קטגוריה:קצינים וחוגרים בחיל האוויר של ארצות הברית
קטגוריה:כמרים אמריקאים
קטגוריה:אמריקאים שנולדו ב-1966
מערכת התשלומים המהירים (רוסיה)

ממוזער
מערכת התשלומים המהירים של בנק רוסיה (Система быстрых платежей Банка России, СБП) היא מערכת המאפשרת לאזרחים להעביר כספים באמצעות מזהה המוטב (נכון להיום, לפי מספר טלפון), גם אם הצדדים להעברה מחזיקים חשבונות במוסדות אשראי שונים. בעתיד המערכת תאפשר לבצע תשלומים מיידיים 24/7 גם עבור סחורות ושירותים, כולל תשלומי ממשלה, תוך שימוש בקוד QR.
== היסטוריה ==
הבנק המרכזי של רוסיה בסוף 2018 הודיע כי בשנת 2019 הוא לא יחייב בנקים בגין שירות בפעילות המערכת מבנקים.<ref>[https://rg.ru/2019/01/23/bank-rossii-zapustit-sistemu-bystryh-platezhej.html Система Банка России на смену переводам с карты на карту]</ref> ב-24 בינואר 2019 הודיע ראש המערכת הלאומית לכרטיסי תשלום (NSPK) כי 40 בנקים מנהלים משא ומתן להצטרף למערכת התשלומים המהירה.<ref>[https://www.kommersant.ru/doc/3861834 Банк России запустит систему быстрых платежей 28 января]</ref> ב-28 בינואר 2019 הושקה ברוסיה מערכת התשלומים המהירים.<ref>[https://rg.ru/2019/01/28/v-rossii-zapustili-sistemu-bystryh-platezhej.html В России запустили систему быстрых платежей]</ref>

כמעט כל הבנקים הרוסיים המחוברים למערכת התשלומים המהירים של בנק רוסיה (SBP) קובעים תעריף אפס להעברות בתוך המערכת. בחודשים הראשונים להפעלתה לא חייבו עמלה מלקוחות. ב-28 בפברואר 2019 מערכת התשלומים המהירים הוכנסה לפעילות מסחרית עבור מגוון רחב של בנקים ללקוחות, המאפשרת לאנשים לבצע העברות מיידיות באמצעות מספר טלפון.<ref>[https://www.rbc.ru/finances/28/02/2019/5c77ad549a7947a3c1d06da0 Переводы в рамках Системы быстрых платежей (СБП)]</ref> בחנויות הרוסיות החלו להשתמש מאוגוסט 2019.<ref></ref>

החל מ-1 בינואר 2020 הפכה מערכת התשלומים המהירה למערכת בתשלום.

== מערכות דומות במדינות אחרות ==
לפיתוח מערכת התשלומים המהירים ברוסיה קדמה עבודה על חקר הניסיון העולמי, שסיכם הבנק המרכזי בדו"ח פנימי.<ref></ref>
{| class="wikitable"
|+
! מדינה
! המערכת
! השקה
! קישור לערך / הערות
|-
| הרפובליקה של קוריאה
| HOFINET
| 2001
| Korea Financial Telecommunications & Clearings Institute
|-
| מקסיקו
| SPEI
| 2004
|
|-
| בריטניה
| FPS
| 27 במאי 2008
| Faster Payments Service
|-
|הודו
| IMPS
| 22 בנובמבר 2010
| Immediate Payment Service
|-
|סין
| IBPS
| 2010
|
|-
|פולין
| Express Elixir
| 2012
| Express Elixir
|-
|טורקיה
| RPS / BKM
| 2012
|
|-
|שוודיה
|Swish / BiR
| 2012
| Swish
|-
|איטליה
|JIFFY
|2014
|
|-
|סינגפור
|FAST
| 2014
|
|-
|האיחוד האירופי
| SCT Inst
| 21 בנובמבר 2017
| Single Euro Payments Area
|-
|אוסטרליה
| NPP
| 13 בפברואר 2018
| New Payments Platform
|-
|הונג קונג
|FPS
| 30 בספטמבר 2018
| Faster Payment System
|-
|האיחוד האירופי
| TIPS
| 30 בנובמבר 2018
| Target instant payment settlement
|-
|ארצות הברית
|FedNow Service
| בפיתוח
| המערכת הוכרזה על ידי מועצת הנגידים של הפדרל ריזרב עם תאריך השקה של 2023-2024.<ref></ref>
|}

== תפעול ומסלקה ==
המפעיל ומרכז המערכת הוא הבנק המרכזי של רוסיה, כאשר מרכז סליקת התפעול והתשלומים היא המערכת הלאומית לכרטיסי תשלום שהושקה בשנת 2019.

== קישורים חיצוניים ==
* [https://www.cbr.ru/PSystem/sistema-bystrykh-platezhey/ מערכת התשלומים המהירים] באתר הבנק המרכזי של הפדרציה הרוסית
* [https://sbp.nspk.ru/ מערכת התשלומים המהירים] באתר המערכת הלאומית לכרטיסי תשלום
== הערות שוליים ==

קטגוריה:טכנולוגיה בנקאית
קטגוריה:אמצעי תשלום
קטגוריה:בנק רוסיה
All of My Love

All of My Love (בעברית: כל אהבתי) הוא שיר באנגלית, שנכתב והולחן על ידי בוריסלאב מילאנוב, ברנרדה ברונוביץ', סזאר סמפסון, סבסטיאן ארמן, יואקים פרסון ובוצע על ידי דסטיני צ'וקוניארה. ב-9 במרץ 2020 נחשף כי השיר הוא השיר המלטזי לאירוויזיון 2020 ברוטרדם, הולנד.

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי מלטה באירוויזיון
קטגוריה:שירים באנגלית
שרביט ניצוח

דוגמה לשרביט ניצוח מודרני
שרביטי הניצוח של [[ארתורו טוסקניני, המוצגים במוזיאון הסמית'סוניאן]]
[[איגור סטרווינסקי מנצח]]
[[פול וייטמן עם שרביט ניצוח]]
שרביט ניצוח או מקל ניצוח, הוא מקל המשמש מנצח להעצמת תנועותיו בזמן ניצוח על הרכב של מוזיקאים.

==תיאור==
השרביטים המודרניים לרוב עשויים מעץ קל משקל (כדוגמת בלזה), פיברגלס או קרבון אשר מחובר לידית בצורת נורה אשר לרוב עשויה משעם, עץ אלון, עץ אחר או אלומיניום.

לחלק מן מנצחים ידועים, כגון הרברט פון קאראיין והנרי ווד נבנו שרביטי ניצוח המותאמים לטבע הביצוע שלהם ולמאפייניהם האישיים והפיזיים.

השרביטים המודרניים הראשונים החלו להבנות בסביבות אמצע המאה ה-19. אורכם של הסטנדרטי של השרביטים נע בין 25 ל-35 ס"מ, אם כי ישנם שרביטים ארוכים יותר, רובם היסטוריים.
==שימוש==
הדרך הסטנדרטית לאחיזת שרביט ניצוח הוא כשהמקל נמצא בין האגודל לאצבע המורה, ושהידית מונחת במרכז כף היד. רוב המנצחים מחזיקים את השרביט ביד ימין, אף על פי שחלק מהשמאליים אוחזים ביד שמאל.

במקרים כאשר מבוצעת מוזיקה ווקאלית, מוזיקה בהרכבים קטנים ומוזיקה כלית מוקדמת מהתקופה הקלאסית ומתקופת הבארוק, ההעדפה תהיה לניצוח ללא שרביט ניצוח.

==היסטוריה==
===במאה ה-16===
בתקופת הבארוק בצרפת, המלחין ז'אן-בטיסט לולי נהג לנצח על יצירותיו באמצעות הקשת הפעמות על ידי הטחת מטה ארוך לרצפה בזמן הפעמות המודגשות (המילה bâton משמעותה "מטה" בצרפתית).

בקונצרט של 8 בינואר 1687, כשהוא מנצח על יצירתו טה דאום אל מול לואי הארבעה עשר, פגע המקל באצבע רגלו. המקרה התפתח לנמק, שממנו הוא לבסוף נפטר ב-22 במרץ של אותה השנה.

===המאה ה-19===
השימוש בשרביט הניצוח כאמצעי להעברת רעיונות מוזיקליים הלך והתגבר לאורך התקופה הרומנטית במוזיקה (ובמיוחד לאורך השנים 1820–1840) בעקבות שתי מגמות:

הראשונה, מוזיקה מסובכת ומתוכמת יותר אשר דורשת מוזיקאי שכל תפקידו הוא תיאום בין הנגנים השונים (עד אז זה היה תפקיד הקונצרטמייסטר). השנייה, היא תהליך התרחבותה של התזמורת, מתזמורת קאמרית לתזמורת סימפונית.

כשלואי שפור ניצח עם שרביט ניצוח על הסימפוניה השנייה שלו בזמן ביקור באנגליה בשנת 1820, איגנץ מושלס ציין כי "אמנם הוא מרוכז בדפדוף בפרטיטורה, אך הוא איננו מסוגל להוביל את הצבא המוזיקלי ללא שימוש בשרביט הניצוח שלו".<ref></ref>

===המאה ה-20 ואילך===
עם עלייתו של הג'אז ותזמורות הביג בנד בתחילת המאה ה-20, החל להיווצר צורך במנצח. עם הזמן נוצרו "שרביטי ג'אז", שהיו ארוכים או קצרים במקצת מן השרביטים הסטנדרטיים.

==ראו גם==
*ניצוח
*מנצח
*פרטיטורה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוזיקה
*
קטגוריה:מוזיקה קלאסית
צ'ארלי ד'אמליו

צ'ארלי ד'אמליו (באנגלית: Charli D'Amelio; נולדה ב-1 במאי 2004) היא אושיית רשת ורקדנית אמריקאית, שהתפרסמה באפליקציה- טיקטוק אליה העלתה אלפי סרטוני וידאו קצרים בהם היא רוקדת. יש לה כ-153 מיליון עוקבים באפליקציה, נכון לאפריל 2024, וסרטוניה צברו כ-11 מיליארד לייקים. כונתה "מלכת הטיקטוק" על ידי הניו יורק טיימס.

==קריירה==
ד'אמליו הוחתמה בסוכנות הכישרונות UTA בינואר 2020. היא השתתפה, יחד עם ידוענים אחרים, בפרסומת אשר שודרה במהלך סופרבול LIV, בשנת 2020, יצרה יחד עם ג'ניפר לופז, אשר כיכבה במופע המחצית של הסופרבול באותה שנה, את אתגר הטיקטוק "אתגר הסופרבול של ג'יי לו". באותה שנה ד'אמליו גם לקחה חלק במשחק האולסטאר של ה-NBA.

ד'אמליו הייתה חברה בקבוצת הרשת השיתופית "Hype House" עם 18 משפיענים אחרים.<ref></ref><ref></ref><ref></ref> לקבוצה יש 15.5 מיליון עוקבים. לאחר סכסוכים פנימיים היא ואחותה החליטו לעזוב.

ב-11 ביוני 2020 פרסם מגזין הרולינג סטון כי ד'אמליו גובה בין 25 ל-40 אלף דולר לפוסט פרסומי אותו היא מפרסמת בפלטפורמת הטיקטוק.<ref></ref> בשנת 2020, שברה את השיא של לורן גריי והפכה ל-"אדם הנעקב ביותר בטיקטוק"; שיא גינס.<ref></ref>

בשנת 2020 הופיעה ברשימות פורבס 30Under30 וב של מגזין פורצ'ן, והייתה לאדם הצעיר ביותר שהופיע ברשימה של פורצ'ן אי פעם.<ref></ref>

ב-13 במרץ 2021 נבחרה בטקס פרסי בחירת הילדים של ניקלודיאון לאשת המדיה החברתית המועדפת לשנת 2021.

בשנת 2022 היא דורגה במקום השני ברשימת יוצרי התוכן המרוויחים ביותר של פורבס, עם רווחים של כ־17.5 מיליון דולר בשנת 2021.<ref></ref> באותה שנה זכתה בעונה ה־31 של תוכנית המציאות האמריקאית, רוקדים עם כוכבים.<ref></ref>

==חיים אישיים==
ד'אמליו הייתה מטרה לבריונות רשת ולביוש גוף. היא ואחותה דיקסי שיתפו פעולה עם יוניצף כדי להילחם בתופעת בריונות רשת וכדי לספר על הסכנות בפרסום בפלטפורמה טיקטוק. ד'אמליו חשפה בסטורי בחשבון האינסטגרם שלה שהיא סובלת מהפרעת אכילה.<ref></ref>

== פרסים ומועמדויות ==
{| class="wikitable"
!פרס
!שנה
!קטגוריה
!פרויקט
!תוצאה
!מקור
|-
! rowspan="4" |פרס בחירת הקהל
|2020
|הכוכב החברתי של 2020
|
|
|
|-
|2021
|הכוכב החברתי של 2021
|
|
|
|-
| rowspan="2" |2022
|מתמודד התחרות של 2022
|רוקדים עם כוכבים
|
|
|-
|הכוכב החברתי של 2022
|
|
|
|-
! rowspan="3" |פרסי בחירת הילדים של ניקלודיאון
|2021
|הכוכבת החברתית האהובה
|
|
|
|-
|2022
|יוצרת תוכן אהובה
|
|
|
|-
|2023
|יוצרת תוכן אהובה
|
|
|<ref></ref>
|-
!פרסי הסרטים והטלוויזיה של MTV
|2021
|כוכב חברתי פורץ דרך
|
|
|
|-
! rowspan="6" |פרסי סטרימי
| rowspan="3" |2020
|יוצר השנה
|
|
|
|-
|פריצת השנה: יוצר תוכן
|
|
|
|-
|קמפיין טוב חברתי
|#DistanceDance <small>(עם P&G)</small>
|
|
|-
|2021
|יוצר השנה
|
|
|
|-
| rowspan="2" |2022
|יוצר השנה
|
|
|
|-
|יוצר תוכן: לייפסטייל
|
|
|
|-
!פרסי המוזיקה של iHeartRadio
|2023
|פרס הכוכב החברתי
|
|
|
|}

==קישורים חיצוניים==

* 

==הערות שוליים==

קטגוריה:רקדניות אמריקאיות
קטגוריה:פעילות אינטרנט אמריקאיות
קטגוריה:יוטיובריות אמריקאיות
קטגוריה:טיקטוקריות אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:רקדנים אמריקאים
קטגוריה:פעילי אינטרנט אמריקאים
קטגוריה:יוטיוברים אמריקאים
קטגוריה:טיקטוקרים אמריקאים
קטגוריה:אמריקאיות ממוצא איטלקי
קטגוריה:זוכי רוקדים עם כוכבים (ארצות הברית)
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
הדום הקרח ברטרנד

הדום הקרח ברטרנד (באנגלית: Bertrand Ice Piedmont) הוא הדום קרח גדול, בחוף פאלייר, בארץ גרהאם, שבאנטארקטיקה.

הדום הקרח ממוקם בין מפרץ ריימיל ומפרץ מיקלסן.

אורכו של הדום הקרח 20 קילומטרים ורוחבו 9 קילומטרים.

הדום הקרח גובל מדרומו ברכס פאבי ובצידו הצפוני בהר בלק ת'אמב.

== היסטוריה ==
=== גילוי ומיפוי הדום הקרח ===

הדום הקרח נסקר בשנת 1936 על ידי המשלחת הבריטית אל ארץ גרהאם בפיקודו של ג'ון ריימיל; ונסקר מחדש על ידי סוקרים של סקר שטחי חסות איי פוקלנד בין השנים 1948–1949, שיצאו לסקרים אלה מתחנת האי סטונינגטון.

=== מקור השם ===

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של קנת' ג'י. ברטרנד (Kenneth J. Bertrand), פרופסור לגאוגרפיה ולהיסטוריה של אנטארקטיקה באוניברסיטה הקתולית של אמריקה בוושינגטון די. סי. שבארצות הברית, שהיה חבר בוועדה המייעצת לשמות אנטארקטיים של ארצות הברית בין השנים 1947–1973, ויושב ראש הוועדה המייעצת לשמות אנטארקטיים של ארצות הברית בין השנים 1962–1973.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sfvtAAAAMAAJ&pg=PA152&lpg=PA152&dq=%22Bertrand+Ice+Piedmont%22&source=bl&ots=HPXv0zEmlB&sig=ACfU3U0Fs-8JlHyla5Zp4T6UN8ExHw1hHA&hl=en&sa=X&ved=2ahUKEwiKo6Cm35DoAhUM3qQKHSszD4MQ6AEwEXoECAkQAQ#v=onepage&q=%22Bertrand%20Ice%20Piedmont%22&f=false Sailing Directions (planning Guide) and (enroute) for Antarctica], P 152</div>

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

<div class="mw-content-ltr">• Peter Gibbs, [https://gibbsfamilytree.com/tng/histories/Peter-Gibbs_mempt3a-antarctic.pdf A memoir of time in the Antarctic 1956-59]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1318 הדום הקרח ברטרנד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107783 הדום הקרח ברטרנד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1268&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הדום הקרח ברטרנד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ברטרנד
ברטרנד
קטגוריה:ארצות הברית באנטארקטיקה
ארתור וייזר

ארתור ווייזר (בגרמנית Artur Weiser; 18 בנובמבר 1893, קרלסרוהה – 5 באוגוסט 1978, טובינגן) היה תאולוג אוונגליסטי גרמני וחוקר הברית הישנה. הוא לימד באוניברסיטת טובינגן בין השנים 1930 – 1962.

==חייו==
ארתור ווייזר למד תאולוגיה פרוטסטנטית באוניברסיטאות היידלברג, גטינגן ורוסטוק החל משנת 1912. במהלך מלחמת העולם הראשונה הפסיק את לימודיו עבור שירות צבאי בין השנים 1914 - 1918. בשנת 1920 הוסמך בהיידלברג וקיבל את נציגות הכנסייה במדינת באדן. בשנת 1921 קיבל רישיון לתאולוגיה, בשנת 1922 לימד בהיידלברג, כמרצה זוטר, ומשנת 1928 כפרופסור חבר. בשנת 1930 קיבל תפקיד כפרופסור חבר לברית הישנה באוניברסיטת טובינגן, שם עבד עד סוף חייו. במקביל למינויו, העניקה לו הפקולטה התאולוגית באוניברסיטת היידלברג דוקטורט לשם כבוד.

בתקופת שלטון הנאציזם, ווייזר הצטרף לאידאולוגיה השלטת. יחד עם פרופסורים אחרים של טובינגן הצטרף למפלגה הנאצית ב-1 במאי 1933. הוא גם הפך לחבר תומך ב-SS והיה מעורב בארגונים נאציים כמו NSLB, NSV ו- NSDDB. בשנים 1934–1943 פרסם וייזר את כתב העת Deutsche Theologie. ווייזר הצטרף גם לנוצרים הגרמנים; לאחר נאומו של ריינהולד קראוזה בארמון הספורט, הוא נטש אותם. בשנים 1935 - 1945 שימש ווייזר כדיקן הפקולטה לתאולוגיה אוונגליסטית, בשנת 1937 מונה לפרופסור מן המניין.

לאחר תום מלחמת העולם השנייה, המשיך ווייזר את פעילות ההוראה שלו בתחילה בלא הפרעה. במהלך הדה-נאציפיקציה הוא הושעה בגלל חברותו במספר ארגונים נאציים ומעמדו כדיקן עורער. בזמן תהליך ההשעיה, תמך בו האנס רוקרט במתן חוות דעת חיובית. הוא פוטר בשנת 1949, אך בשנת 1951 קיבל שוב את תוארו כפרופסור "מחוץ למניין" באוניברסיטת טובינגן.

וייזר פרש בשנת 1962.

==ממחקריו==
וויזר היה תלמידו של הרמן גונקל.
מתוך מחקריו על מזמורי ספר תהילים הוא הסיק שבישראל הקדום הייתה מסורת פולחנית של חג ברית ושרבים ממזמורי התהילים היוו חלק ממנו.

==לקריאה נוספת==
* ספר הקורס "מבוא למקרא" של האוניברסיטה הפתוחה, יחידות 9–10
* אמונות ודעות במזמורי תהילים, מאת מאיר וייס, הוצאת מוסד ביאליק, ירושלים, 2001

==קישורים חיצוניים==
* [https://portal.dnb.de/opac.htm?method=simpleSearch&query=118766376 רשימת ספריו של ארתור וייזר] בקטלוג הספרייה הלאומית של גרמניה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מדענים גרמנים
קטגוריה:חוקרי מקרא גרמנים
קטגוריה:סגל אוניברסיטת טיבינגן
קטגוריה:סגל אוניברסיטאות בגרמניה
קטגוריה:תאולוגים
קטגוריה:גרמנים שנולדו ב-1893
קטגוריה:גרמנים שנפטרו ב-1978
בלאק ת'אמב

בלאק ת'אמב (באנגלית: Black Thumb; מילולית: אגודל שחור) הוא הר בחוף המערבי (חוף פאלייר) של ארץ גרהאם, שבאנטארקטיקה.

גובהו של ההר 1,190 מטרים מעל פני הים.

מדרונותיו מחורצים וסלעיים.

ההר ניצב בין קרחון רומולוס והדום הקרח ברטרנד.

== היסטוריה ==
=== גילוי ומיפוי ההר, ומקור שמו ===

ההר התגלה ומופה על ידי המשלחת הבריטית אל ארץ גרהאם, בפיקודו של ג'ון רידוך ריימיל, אשר חקרה את אנטארקטיקה בין השנים 1934–1937.

ההר נסקר מחדש על ידי סוקרים של סקר שטחי חסות איי פוקלנד בין השנים 1948–1949, שיצאו לסקרים אלה מתחנת האי סטונינגטון.

=== מקור השם ===

ריימיל קרא להר בשם זה, בשל צורתו וצבעו.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA203&lpg=PA203&dq=%22Black+Thumb%22+Antarctica&source=bl&ots=ta9sZoszoV&sig=ACfU3U1RmFu4QNNoU1d2_NrJ7xmXtk1DlA&hl=en&sa=X&ved=2ahUKEwjo1uWXxpDoAhUMzqQKHYc1BMgQ6AEwBnoECAkQAQ#v=onepage&q=%22Black%20Thumb%22%20Antarctica&f=false Sailing Directions for Antarctica: Includes Islands South of Latitude 60°], P 203</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1479 בלאק ת'אמב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107824 בלאק ת'אמב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1407&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR בלאק ת'אמב] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/black-thumb_antarctica_6621697 מזג אוויר נוכחי מעודכן בהר בלאק ת'אמב]
* [https://www.meteoblue.com/en/weather/14-days/black-thumb_antarctica_6621697 תחזית מזג אוויר עדכנית ארוכת טווח עבור הר בלאק ת'אמב]
* [https://www.meteoblue.com/en/weather/archive/yearcomparison/black-thumb_antarctica_6621697 נתוני מזג אוויר היסטוריים עבור הר בלאק ת'אמב]

== הערות שוליים ==

קטגוריה:חוף פאלייר
קטגוריה:ארץ גרהאם: הרים
רכס ארגנטינה

רכס ארגנטינה (באנגלית: Argentina Range) הוא רכס הרים בצפון מזרח הרי פנסקולה, שבאנטארקטיקה.

הרכס ממוקם 56 קילומטרים ממזרח לצפון רכס פורסטל.

הרכס כולל פסגות סלעיות ומצוקים.

אורכו של הרכס 68 קילומטרים.

שיא גובהו של הרכס 925 מטרים מעל פני הים (בהר ספאן).

== היסטוריה ==
=== גילוי ומיפוי הרכס ===

הרכס התגלה וצולם מן האוויר ב-13 בינואר 1956, במהלך טיסת צילום טרנסאנטארקטית של צי ארצות הברית ממפרץ מקמרדו לים ודל (טיסה הלוף וחזור, בלא הפסקה).

הרכס כולו מופה בשנים 1967–1968 על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנת 1964.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמה של ארגנטינה, אשר מאז שנת 1955, ובמשך שנים רבות הפעילה תחנת מחקר על מדף הקרח רון-פילכנר.

== גאוגרפיה ==

אתרים ברכס ארגנטינה:

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA246&lpg=PA246&dq=%22Argentina+Range%22&source=bl&ots=PEslqXte_A&sig=ACfU3U0I4asTCGe79vGAqVTpNYZFRq5w4A&hl=en&sa=X&ved=2ahUKEwiAo9ronJDoAhWuTxUIHbIwDQg4ChDoATAAegQIBhAB#v=onepage&q=%22Argentina%20Range%22&f=false The Transantarctic Mountains: Rocks, Ice, Meteorites and Water], P 246</div>

<div class="mw-content-ltr">• RYSZARD WRONA, [https://www.app.pan.pl/archive/published/app49/app49-013.pdf Cambrian microfossils from glacial erratics of King George Island, Antarctica], Acta Palaeontologica Polonica 49 (1): 13–56. </div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:566 רכס ארגנטינה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107560 רכס ארגנטינה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=489&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס ארגנטינה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25612470 מפת רכס ארגנטינה]

== הערות שוליים ==

ארגנטינה
ארגנטינה
פסגת אניגמה (אנטארקטיקה)

פסגת אניגמה (באנגלית: Enigma Peak; מילולית: פסגת החידה) היא פסגה בהרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 1,000 מטרים מעל פני הים; והיא ההר ה-4,105 בגובהו באנטארקטיקה.

הפסגה מתנשאת מעל מצוק פורנייר.

== היסטוריה ==
=== גילוי ומיפוי הפסגה ===

הפסגה התגלתה ממרחק על ידי פביאן גוטליב פון בלינגסהאוזן בשנת 1821, ועל ידי ז'אן-באטיסט שארקו בשנת 1909, וכן נצפתה על ידי המשלחת הבריטית אל ארץ גרהאם בשנת 1936.

הפסגה צולמה מהאוויר על ידי השירות האנטארקטי של ארצות הברית בין השנים 1939–1941, ומופתה בעקבות תצלומים אלה. בשל עננות נמוכה, לא היה ברור במדויק, בעת הצילומים, מיקום ההר (לא היה ברור אם הוא באי רוטשילד, באי שרקו או באי דורסי).

הפסגה צולמה על ידי משלחת החקר האנטארקטית רון, בשנים 1947–1948.

הפסגה מופתה בפירוט רב יותר, בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי האוויר של משלחת רון.

הרכס מופה בשנית על ידי צי ארצות הברית בהתבסס על תצלומי לווין לנדסאט שצולמו בפברואר 1975.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

שם זה ניתן לפסגה בשל הקושי במציאת מקומה המדויק בעת הכנת מפה של האזור.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4533 פסגת אניגמה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4277&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת אניגמה] באתר הגאזט האנטארקטי המשווה SCAR של ממשלת אוסטרליה
* [https://peakery.com/enigma-peak-antarctica/ פסגת אניגמה] באתר peakery
* [https://mapcarta.com/25611214 מפת אזור פסגת אניגמה]
* [http://distancebetween.info/enigma_peak מחשבון מרחקים - המרחק מפסגת אניגמה לאתרים סמוכים]

== הערות שוליים ==

אניגמה
מיצובישי קולט 1500/1200/1100/1000

מיצובישי קולט 1500/1200/1100/1000 (ביפנית: 三菱・コルト1000, 1100, 1200, 1500, באנגלית: Mitsubishi Colt 1000, 1100, 1200, 1500) הן סדרות של מכוניות משפחתיות קטנות מתוצרת Mitsubishi Heavy Industries (משנת 1970 התאגיד הרב-לאומי מיצובישי מוטורס) היפני, אשר יוצרו בין השנים 1963–1970.

=="מיצובישי קולט 1000"==

* יוצרה בין השנים 1963–1966.
* תצורות: 4 דלתות סדאן, 2 דלתות מסחרית.
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine" סוג מנוע "KE43" (מנוע בנזין).
* סוג הנעה: הנעה אחורית 4x2.

=="מיצובישי קולט 1100"==

* יוצרה בין השנים 1966–1968.
* תצורות: 4 דלתות סדאן, 3 דלתות מסחרית.
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine" סוג מנוע "KE44" (מנוע בנזין).
* סוג הנעה: הנעה אחורית 4x2.
* תאוצה בין 0–100 קמ"ש היא 23.0 שניות (דגם "קולט 1100" מסחרית שנת 1968).

=="מיצובישי קולט 1200"==

* יוצרה בין השנים 1968–1970.
* תצורות: 4 דלתות סדאן, 3 דלתות מסחרית, 5 דלתות מסחרית
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine" סוג מנוע "KE46" (מנוע בנזין).
* סוג הנעה: הנעה אחורית 4x2.

=="מיצובישי קולט 1500"==

* יוצרה בין השנים 1965–1969.
* תצורות: 4 דלתות סדאן, 2 דלתות סדאן (יוצר בין השנים 1968–1969), 2 דלתות מסחרית, 4 דלתות מסחרית (יוצר בין השנים 1970–1968.
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine" סוג מנוע "KE45" (מנוע בנזין).
* סוג הנעה: הנעה אחורית 4x2.

== תמונות ==
<gallery mode="packed" heights="120">
קובץ:Mitsubishi Colt1000.jpg | "מיצובישי קולט 1000", שנת 1964
קובץ: Mitsubishi Colt 1100 rear.jpg | "מיצובישי קולט 1100"
קובץ:Mitsubishi Colt 1100 Sedan.jpg | "מיצובישי קולט 1100"
קובץ:Mitsubishi New colt1200.jpg | "מיצובישי קולט 1200", שנת 1968
קובץ:Mitsubishi-Colt1500.jpg | "מיצובישי קולט 1500"
קובץ:Mitsubishi-Colt1500rear.JPG | "מיצובישי קולט 1500"
</gallery>

==ראו גם==
* מיצובישי מוטורס
* מיצובישי קולט
* מיצובישי קולט 600
* מיצובישי קולט 800/1000F/1100F/11F

==קישורים חיצוניים==

* [http://www.mitsubishi-motors.com/ מיצובישי מוטורס] - אתר החברה

==הערות שוליים==

קטגוריה:מכוניות משפחתיות
קטגוריה:מכוניות מסחריות
קטגוריה:דגמי מכוניות שהושקו ב-1963
קטגוריה:כלי רכב יפניים
קולט 1500/1200/1100/1000
גתין ג'ונס

גתין ג'ונס (באנגלית: Gethin Jones; נולד ב-12 בפברואר 1978) הוא מגיש טלוויזיה בריטי, שהתפרסם כמנחה תוכניות ילדים.

==ביוגרפיה==
גתין ג'ונס נולד בקארדיף למשפחת מורה לניגון בוויולה ומורה בבית הספר. במקביל ללימודי בבית הספר הוא התקדם בלימוד נגינה בויולה ובפסנתר. במהלך לימודיו באוניברסיטה במנצ'סטר הוא היה חבר נבחרת הרוגבי ואף קיבל הזמנה להשתתף במבחנים לקבוצה מקצועית. בסופו של דבר הוא חזר לקארדיף ועסק בעבודות שונות.

בהיותו בקארדיף גתין ג'ונס הצטרף לצוות של ערוץ טלוויזיה מקומי והחל להנחות תוכניות ילדים.

בשנת 2005 הוא הוזמן להנחות תוכנית ילדים של BBC Blue Peter הוא התחיל באפריל כאשר סימון תומאס עזב את התוכנית. במהלך התוכנית הוא טס עם החיצים האדומים והפליג בצוללת מתקופת מלחמת העולם השנייה. הוא היה בין האזרחים בודדים שקיבלו אישור להשתתף במסע של חיל הנחתים המלכותי והשלים אותה. ג'ונס מנחה התוכנית במשך מספר עונות ועזב אותה לאחר עונת שנת 2008.

גתין ג'ונס ממשיך להופיע בערוצים שונים בבריטניה כמנחה של תוכניות שונות.

בשנת 2006 הוא היה האזרח השני שהצליח לסיים את המסע של חיל הנחתים המלכותי באורך של 48 ק"מ.

בשנת 2009 הוא היה מנחה של "תמכור לי את השאלה".

בנוסף לפעילותו העיקרית כמנחה, גתין ג'ונס הצטלם במספר סדרות טלוויזיה ותוכניות טלוויזיה כמשתתף (למשל ברוקדים עם כוכבים).

בשנת 2008 ו-2010 הוא היה חלק של נבחרת אנגליה במשחק כדורגל Soccer Aid.

בסתיו 2020 הוא התחיל להגיש תוכנית טלוויזיה Morning Live ב-BBC One.

==קישורים חיצוניים==

* [http://news.bbc.co.uk/2/hi/entertainment/7267442.stm רעיון עם גתין ג'ונס]

קטגוריה:מנחי טלוויזיה בריטים
קטגוריה:בריטים ממוצא יהודי-פולני
קטגוריה:בוגרי האוניברסיטה המטרופוליטנית של מנצ'סטר
קטגוריה:בריטים שנולדו ב-1978
אגם ג'ורג'

אגם ג'ורג, המוכר גם כאגם דוורו (Dweru) הוא מאגמיה הבינוניים של אוגנדה שבמזרח אפריקה.

== גאוגרפיה ==
האגם משתרע בדרום-מערב המדינה על פני שטח של 250 קילומטר רבוע. האגם ממוקם על פני קו המשווה ובגובה של 914 מטר מעל פני הים. אורכו הוא 23 קילומטר ורוחבו 18 קילומטר. עומקו הממוצע הוא 2.4 מטר ועומקו המרבי - 7 מטר.

האגם ניזון מנחלים שמקורם ברכס רוונזורי. הוא מנקז את מימיו אל אגם אדוארד הממוקם מדרום-מערב לו דרך תעלת קזינגה . התעלה, שאורכה 32 קילומטר, מצויה בתוך הפארק הלאומי המלכה אליזבת.

כמו אגמים רבים באפריקה ניתן לאגם שמו של אחד מבני משפחת המלוכה הבריטית: הוא נקרא על שמו של הנסיך ג'ורג', שהיה לימים המלך ג'ורג' החמישי.

הנוסע האירופי הראשון שהגיע אל האגם היה הנרי מורטון סטנלי בשנת 1875. סטנלי סבר בטעות כי האגם הוא חלק מאגם אלברט, ונתן לו את השם מפרץ ביאטריס. סטנלי נאלץ לקטוע את מסעו ושב למקום בשנת 1888. אז גילה את אגם אדוארד ולאחר שנוכח שמדובר בשני אגמים נפרדים נתן לאגם ג'ורג' את שמו הנוכחי.

האגם הוא בית למספר מינים של יונקים גדולים ולמינים רבים של עופות נודדים. בשנת 1988 הוכרז האגם כאתר רמסר.

==קישורים חיצוניים==

* [https://rsis.ramsar.org/ris/394 האגם], באתר המידע על אתרי רמסר

קטגוריה:ערכים שבהם תבנית בריטניקה אינה מתאימה
ג'ורג'
ג'ורג'
קטגוריה:ג'ורג' החמישי
יו א אין

יו אה אין (בקוריאנית: 유아인; ) הוא שחקן קולנוע וטלוויזיה דרום קוריאני. הוא שיחק בסרטים וסדרות רבות וזכה במספר פרסי קולנוע דרום קוריאנים. 

==ביוגרפיה==
יו אה אין נולד בשם "אום הונג סיק" בדאיגו. הוא עבר לסיאול והתחיל ללמוד משחק. לאור הזמנה להשתתף בצילומי סרטים הוא עזב את הלימודים. בהמשך הוא סיים לימודי תעודה ולמד באוניברסיטה.

בתחילת הקריירה יו א אין הצטלם בפרסומות. בשנת 2006 הוא הצטלם בסרט Boys of Tomorrow. על תפקיד זה הוא זכה בפרס בפסטיבל קולנוע בדרום קוריאה. סרט זה הוצג בפסטיבל לוקרנו. בהמשך הוא השתתף במספר סרטים אך ההצלחה הגדולה הגיע בסרט Sungkyunkwan Scandal.

בשנת 2015 הוא שיחק בסרט "Veteran" שזכה להצלחה מסחרית גדולה. באותה שנה שיחק בדרמה ההיסטורית "The Throne"; אודות שושלת ג'וסון. אין, אשר שיחק לצד השחקניות פארק סו-דאם ומון גון-יונג, גילם את דמותו של הנסיך סאדו, בנו של יאונג'ו, המלך ה-21 בשושלת. הסרט זכה לשבחים ופרסים רבים, ואף נבחר לייצג את קוריאה-הדרומית בטקס האוסקר אך לא נכנס לרשימה הסופית.

בשנים 2015–2016 הוא כיכב בסדרה ההיסטורית "Six Flying Dragons" לצד שין סה-קיונג; עבור תפקידו בסדרה הוא זכה בפרס נוסף.

בשנת 2018 כיכב בסרט הדרמה "בערה", אשר הוקרן בפסטיבל הקולנוע בקאן ואף היה מועמד לפרס האוסקר לסרט הזר הטוב ביותר.

בשנת 2020 שיחק בסרט האימה "בחיים" שהופץ בנטפליקס, ובאותה שנה שיחק בסרט "קול הדממה", עליו זכה בפרס הדרקון הכחול לשחקן הטוב ביותר. 

בשנת 2021, החל לשחק בסדרת האימה והפשע "דין וגיהנום" מבית נטפליקס, בתפקיד של מנהיג כת.

==קישורים חיצוניים==

קטגוריה:דרום קוריאנים שנולדו ב-1986
קטגוריה:שחקני קולנוע וטלוויזיה דרום קוריאנים
אלפרד ברוקשטיין

אלפרד מרצ'ל ברוקשטיין (באנגלית: Alfred M.Bruckstein; נולד ב-24 בינואר 1954) הוא מדען מחשב ישראלי, פרופסור מן המניין ונושא הקתדרה למדעים על שם אולנדורף בטכניון. הוא ידוע במחקריו בעיבוד אותות ועיבוד תמונות.

== ביוגרפיה ==
ברוקשטיין נולד בשנת 1954 בעיר סיגט בחבל מרמורש בצפון טרנסילבניה ברומניה, כבנו של הסופר והמחזאי לודוביק ברוקשטיין ושל שרולטה לבית ציג. בשנת 1972 עלה לישראל עם הוריו והתיישב בתל אביב. בשנת 1978 סיים תואר ראשון בטכניון בחיפה ובשנת 1980 את התואר השני. בשנים 1980-1978 שירת בחיל הרפואה.
ברוקשטיין קיבל את תואר הדוקטורט (PhD) בהנחיתו של תומאס קאילת בשנת 1984 באוניברסיטת סטנפורד. הוא חבר סגל בטכניון משנת 1984 כשהתמנה לפרופסור בפקולטה להנדסת חשמל. החל משנת 1988 הוא מלמד בפקולטה למדעי המחשב. 
החל משנת 1998 הוא פרופסור בקתדרה ע"ש אולנדורף.
ברוקשטיין ושותפיו הם המחברים של "[https://link.springer.com/book/10.1007/978-3-319-63604-7 Swarms and Network Intelligence in Search]" בהוצאת Springer משנת 2018.

ברוקשטיין אייר אחדים מספרי אביו שפורסמו בעברית, רומנית וצרפתית.

==פרסים ואותות הוקרה==
*1990-1989 - פרס טאוב במדעי המחשב
*2014 - ברוקשטיין הוא [https://www.siam.org/prizes-recognition/fellows-program/all-siam-fellows/class-of-2014 עמית של SIAM] "על תרומותיו בעיבוד אותות, עיבוד תמונות ונמלים רובוטיות"<ref></ref>
*2018 - בעל [https://web.archive.org/web/20200614103510/http://univagora.ro/en/university/news/2018/03/23/bruckstein-dhc/ דוקטורט של כבוד מאוניברסיטת אגורה ברומניה משנת 2018].<ref></ref>

== קישורים חיצוניים ==

* [https://freddy.cs.technion.ac.il/ אתר הבית של אלפרד ברוקשטיין]
* [https://prabook.com/web/alfred_marcel.bruckstein/553069 באתר prabook]
* [https://ieeexplore.ieee.org/author/37284982000 אלפרד ברוקשטיין באתר IEEE]

==הערות שוליים==

קטגוריה:סגל הטכניון: מדעי המחשב
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת סטנפורד
קטגוריה:ישראלים ילידי רומניה
קטגוריה:עולים בשנות ה-1970
קטגוריה:יהודים מטרנסילבניה
קטגוריה:ישראלים שנולדו ב-1954
איזון (אלבום)

איזון הוא אלבום הבכורה של הזמר-יוצר הישראלי חנן בן ארי. האלבום יצא לאור ב-3 בפברואר 2016, על ידי חברת התקליטים NMC.<ref></ref>

== רקע והפקה ==
כל רצועות האלבום הופקו על ידי אייל מזיג, למעט השיר "ממך עד אליי" שהופק על ידי רובי פאייר ועידו נמר. האלבום נתמך על ידי הסינגלים: "ממך עד אליי", "איזון", "אמא אם הייתי" ו-"החיים שלנו תותים".

האלבום יצא לאור בעזרת מימון המונים באתר הדסטארט בפרויקט אשר פעל בחודשים יולי ואוגוסט, בשנת 2015, אשר בו גייס בן-ארי 129 אלף ש"ח, שהם 130% מהסכום שתכנן לגייס <ref></ref>

ביוני 2016 הוכרז כי זכה האלבום במעמד "אלבום זהב" על מכירת 15,000 עותקים.

האלבום עלה לרשת הזרמת המדיה ספוטיפיי, בסמוך לצאתו.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי בכורה מ-2016
קטגוריה:אלבומי חנן בן ארי
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
Cleopatra

"Cleopatra" (בעברית: "קלאופטרה") הוא שיר באנגלית שנכתב והולחן על ידי לוק ואן בירס, אלן רוי סקוט, שרה לייק ומבוצע על ידי הזמרת האזרית סמירה אפנדי.<ref></ref> השיר ייצג את אזרבייג'ן באירוויזיון 2020 ברוטרדם, הולנד.<ref></ref>

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אירוויזיון 2020
קטגוריה:שירי אזרבייג'ן באירוויזיון
קטגוריה:שירים באנגלית
קטגוריה:שירים ביפנית
קטגוריה:שירים מרובי שפות
לא לבד (אלבום)

לא לבד הוא אלבום האולפן השני של הזמר-יוצר הישראלי חנן בן ארי. האלבום יצא לאור ב-29 באפריל 2018, על ידי חברת התקליטים NMC.<ref></ref>

== רקע והפקה ==
האלבום הופק במלואו על ידי אייל מזיג, בדומה לאלבומו הקודם של בן-ארי, "איזון". האלבום נתמך על ידי הסינגלים: "לא לבד", "תודה שאת", "על משכבי", "ויקיפדיה", "מה אתה רוצה ממני" ו"בשורות טובות".

האלבום עלה לרשת הזרמת המדיה ספוטיפיי, בסמוך לצאתו.<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומי חנן בן ארי
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
Cizeta-Moroder V16T

Cizeta-Moroder V16T היא מכונית ספורט המוגדרת מכונית על מתוצרת יצרנית הרכב האיטלקי Cizeta Automobili אשר יוצרה בין השנים 1991–1995 באיטליה בעיר מודנה.
==תצורות==
* 2 דלתות - קופה
* 2 דלתות - רודסטר
=="Cizeta-Moroder V16T"==

* יוצרו 20 יחידות
* 2 דלתות
* 2 נוסעים
* בדגם "Cizeta-Moroder V16T" הורכבו 2 מנועים מדגם למבורגיני אורראקו, כל מנוע: V8 צילינדרים, סך הכל V16 ב-90°, 5,995 סמ"ק המפיקים 548 כ"ס
* מנוע מרכזי-אחורי-רוחבי
* קיבולת מכל דלק - 120 ליטר
* פנסים קדמיים כפולים נשלפים
* מתלים : מלפנים: מרובע עצמאי עם מוט גלילה / אחורי: מרובע עצמאי עם קפיצי סליל
* בלמים : קדמיים: דיסקים מאוורים 332 מילימטרים, אחוריים: דיסקים מאוורים 332 מילימטרים
* צמיגים : קדמיים: 245/40 ZR17, אחוריים: 335/35 ZR17
* יחס כוח / משקל : 322.06 כ"ס ל-1,000 ק"ג
* גובה מינימלי מקרקע - 120 מ"מ
* תאוצה בין 0–100 קמ"ש היא 4.5 שניות

== תמונות ==
<gallery mode="packed" heights="160">
קובץ:Cizeta V16.jpg | דגם "Cizeta-Moroder V16T"
קובץ: Cizeta-Moroder V16T (2).jpg| דגם "Cizeta-Moroder V16T"
קובץ:Cizeta-Moroder V16T.jpg | דגם "Cizeta-Moroder V16T"
</gallery>

==ראו גם==
* מכונית-על

==קישורים חיצוניים==

* 
* 
* 

==הערות שוליים==

קטגוריה:מכוניות על
קטגוריה:מכוניות ספורט
קטגוריה:דגמי מכוניות שהושקו ב-1991
קטגוריה:כלי רכב איטלקיים
קטגוריה:מכוניות מנוע מרכזי
DeWolff

DeWolff (מהולנדית: הזאב, מבוטא: דה וולף) היא להקת רוק בלוז ורוק פסיכדלי הולנדית, שהוקמה בשנת 2008 על ידי רובין פיסו, ומכילה שלושה כלים: אורגן האמונד (רובין פיסו), גיטרה חשמלית (פאבלו ואן דה פול) ותופים (לוקה ואן דה פול).

== היסטוריה ==
את הלהקה הקים רובין פיסו, קלידן הולנדי, בשנת 2008 יחד עם שני האחים לבית ואן דה פול, פאבלו ולוקה. הלהקה זכתה בפרס הראשון בגמר הלאומי של קונסטבנדה בשנת 2008. זו הייתה הלהקה הראשונה שזכתה בתולדות אירוע זה, שכן עד אז זכו רק אמנים יחידים. בזמן ההופעה צפה בהם האמרגן רון אנגלן (REMusic Records) ויחד הם חתמו על חוזה הקלטות באוגוסט 2008. בינתיים הם ביצעו הופעות חיות רבות באמסטרדם. בשנת 2010 הם העבירו את הטורים הראשונים שלהם בחו"ל, בעיקר בבלגיה ובגרמניה. 2011 היא השנה בה סצינות בינלאומיות רבות מתעניינות בלהקה, ובמיוחד צרפת, הונגריה, ואיטליה, שבהן הופיעו מספר פעמים. בשנת 2012 הוענקו מספר הופעות גם בצרפת, אוסטריה, שווייץ, איטליה, גרמניה ופולין. בנובמבר 2011 חתמו חברי הלהקה על חוזה הקלטות עם חברת התקליטים "GoSet Music", שהוציאה את הסינגל "Do Not You Go Up The Sky" ואת האלבום "Orchards / Lupine" באוסטרליה וניו זילנד. ב־8 במאי 2012, אלבום זה יצא באיטליה תחת התווית "OTRLive / Universal". הלהקה הוציאה עד היום 6 אלבומים, כולל שני אלבומים מהופעה חיה שנקראו "Live & Outta Sight" ו- "Live & Outta Sight ii". כל האלבומים פורסמו גם בפורמט וויניל. בסוף 2011 שודר סרט תיעודי על סיבוב ההופעות של הלהקה בטלוויזיה ההולנדית. לאחר מספר חודשים באולפן, האלבום "DeWolff IV" יצא לאור ב־8 ביוני 2012. ניתן לראות את צד ה- B של אלבום זה כ-"אופרה" של 5 שירים מוקלטים הקשורים זה לזה. כדי לקדם את מכירות האלבום, הלהקה הופיעה במועדונים והפסטיבלים ההולנדיים הגדולים ביותר. בזירה הבינלאומית הם הופיעו על הבמות המרכזיות של פסטיבל גל הארצו (איטליה) ופסטיבל זאפנאלה ובאד דוברן (גרמניה), וכן מופעים באוסטרליה, איטליה, בלגיה, גרמניה, אוסטריה, שווייץ ורוסיה.

== נגינה ==
הסגנון העיקרי של הלהקה הוא רוק כבד עם נגיעות של בלוז רוק ורוק פסיכדלי. אמנם הלהקה הוקמה בשנת 2008, אך סגנונה דומה יותר לסגנון הרוק שהיה פופולרי בשנות השבעים והשישים. לדוגמה, אורגן האמונד שהיה בשימוש נפוץ בשנות השישים הוא אחד הכלים המרכזיים של הלהקה: תפקידו של רובין פיסו דומיננטי בדיוק כמו תפקיד הגיטרה של פאבלו ואן דה פול. הנגינה של הלהקה מאופיינת בעיקר בסולואי נגינה ארוכים, בעיקר סולואי גיטרה וקלידים, אך גם סולואי תופים וכלי הקשה כמו בשיר Medicine.

== דיסקוגרפיית אלבומים ==
טקסט=

{| class="wikitable sortable"
!שם האלבום
!תאריך יציאה
|-
|"DeWolff"
|2008
|-
|"Strange Fruits and Undiscovered Plants"
|2009
|-
|"Orchards/Lupine"
|2011
|-
|"Letter God - A Few Words On Ssychedelica"
|2011
|-
|"DeWolff IV"
|2012
|-
|"Grand Southern Electric"
|2014
|-
|"Live & Outta Sight"
|2015
|-
|"Roux-Ga-Rroux"
|2016
|-
|"Thrust"
|2018
|-
|"Live & Outta Sight II"
|2019
|-
|"Tascam Tapes"
|2020
|}

== קישורים חיצוניים ==

* 

קטגוריה:להקות רוק הולנדיות
רכס פאבי

רכס פאבי או מצוק פאבי או כף פאבי או האי פאבי (באנגלית: Pavie Ridge או, בצרפתית: Cap Pavie (מילולית: לשון היבשה פאבי) או Île Pavie (מילולית: האי פאבי)) הוא רכס סלעי או מצוק סלעי המהווה את קצהו הדרום מזרחי של הדום הקרח ברטרנד, בארץ גרהאם שבאנטארקטיקה. 

גובהו של הרכס 500 מטרים מעל פני הים. 

הרכס משתרע לכיוון דרום - מערב בין קרחון מרטין ומפרצון מוריין.

== היסטוריה ==
=== גילוי ומיפוי הרכס ===

האזור התגלה על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו, אשר סבר כי מדובר באי, וקרא לו "האי פאבי" ("Île Pavie") בשנת 1909.

האזור מופה ממרחק, על ידי מוריס בונגראן (Maurice Bongrain), סוקר של המשלחת הצרפתית.

האזור נסקר, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל, אשר לא הבינה כי מדובר באותו אתר שגילה שארקו. 

האזור נסקר שוב על ידי סקר שטחי חסות איי פוקלנד, בשנת 1948, אשר זיהו כי ה"אי" שגילה שארקו הוא מצוק רד רוק, והשם שנתן שארקו לאי, ניתן לרכס פאבי הסמוך.

=== מקור השם ===

שארקו קרא לאי על שמו של אוגוסט ג'. מ. פאבי (Auguste J. M. Pavie), דיפלומט צרפתי ומגלה ארצות.

== ראו גם ==
* מצוק רד רוק

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11465 רכס פאבי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110531 רכס פאבי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10977&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פאבי] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/pavie-ridge_antarctica_6622989 מזג אוויר נוכחי עדכני ברכס פאבי]
** [https://www.meteoblue.com/en/weather/14-days/pavie-ridge_antarctica_6622989 תחזית מזג אוויר עדכנית ארוכת טווח עבור רכס פאבי]
** [https://www.meteoblue.com/en/weather/archive/yearcomparison/pavie-ridge_antarctica_6622989 נתוני מזג אוויר היסטוריים עבור רכס פאבי]

== הערות שוליים ==

פאבי
פאבי
שמש (שיר של חנן בן ארי)

שמש הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-2 בספטמבר 2019, כסינגל מתוך אלבום עתידי, על ידי חברת התקליטים יוניסל.

== רקע וכתיבה ==
השיר נכתב והולחן על ידי חנן בן ארי והופק על ידי תומר בירן.

השיר עלה לרשת הזרמת המדיה ספוטיפיי וצבר מעל למיליון השמעות.<ref></ref> בסוף אפריל 2020, הוציאה שרית חדד גרסת כיסוי לשיר.

== וידאו קליפ ==
טרם פורסם הווידאו קליפ המלא של השיר. העלה בן-ארי לערוץ היוטיוב שלו את האודיו קליפ הרשמי של השיר ב-2 בספטמבר 2019, בסמוך לצאת הסינגל. האודיו מציג בתוכו את עטיפתו של הסינגל ואף את מילותיו של השיר.

נכון לדצמבר 2023, מונה הצפיות של הקליפ עומד על כ-30 מיליון צפיות.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990053898840205171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי חנן בן ארי
קטגוריה:שירים בעברית
קטגוריה:שירים על השמש
קטגוריה:סינגלים שהגיעו למקום הראשון במצעד העברי של מדיה פורסט
מחלקת המסחר והעבודה של ארצות הברית

מחלקת המסחר והעבודה של ארצות הברית (באנגלית: United States Department of Commerce and Labor) הייתה מחלקת בקבינט של ארצות הברית, שהתקיימה לזמן קצר ועסקה בשליטה בעסקים גדולים.

המחלקה הוקמה ב-14 בפברואר 1903, במהלך נשיאותו של הנשיא תאודור רוזוולט. ב-4 במרץ 1913 שונה שמה של המחלקה למחלקת המסחר והמשרדים והסוכנויות שלה שעסקו בתחום העבודה הועברו למחלקת העבודה שהוקמה אז. ב-1915 הפך משרד התאגידים של המחלקה (Bureau of Corporations) לסוכנות עצמאית בשם "הנציבות הפדרלית למסחר" (Federal Trade Commission).

בראש מחלקת המסחר והעבודה עמד מזכיר המסחר והעבודה (United States Secretary of Commerce and Labor). המזכיר היה חבר הקבינט של ארצות הברית. בעת פיצול המחלקה פוצלה גם משרת מזכיר המסחר והעבודה למשרת מזכיר המסחר ולמשרת מזכיר העבודה.

בשנים 2011 ו-2013, בתגובה למאמצי קיצוץ התקציב הפדרלי, הגיש הסנאטור ריצ'רד בר הצעת חוק לאחד מחדש את שתי המחלקות ל"מחלקת המסחר וכוח האדם" (Department of Commerce and the Workforce). מעבר להעברת ההצעה לוועדה לא נעשה עד כה דבר עם הצעה זו.
==מזכירי המחלקה==

{| class=wikitable
|-
! מס'
! תמונה
! שם 
! מדינת מוצא
! תחילת כהונה
! סיום כהונה
! נשיא תחתיו כיהן
|-
| 1
| מרכז
| ג'ורג' ברוס קורטליו 
| ניו יורק
| 18 בפברואר 1903
| 30 ביוני 1904
| rowspan="3" | תאודור רוזוולט
|-
| 2
| מרכז
| ויקטור מטקלף 
| קליפורניה
| 1 ביולי 1904
| 16 בדצמבר 1906
|-
| 3
| מרכז
| אוסקר שטראוס 
| ניו יורק
| 17 בדצמבר 1906
| 5 במרץ 1909
|-
| 4
| מרכז
| צ'ארלס נייגל 
| מיזורי
| 6 במרץ 1909
| 4 במרץ 1913
| ויליאם הווארד טאפט
|}

==קישורים חיצוניים==

==הערות שוליים==

*
קטגוריה:משרדי ממשל ארצות הברית
קטגוריה:ארצות הברית: כלכלה
All Eyez on Me (אלבום של מוניקה)

All Eyez on Me (בעברית: כל העיניים עליי) הוא אלבומה השלישי של הזמרת מוניקה, אשר יצא ב-21 באוקטובר 2002, על ידי קלייב דיווס ג'יי רקורדס כאלבום הראשון שלה איתם. אלבום זה יצא לאור ביפן בלבד שם הגיע למקום ה-14 במצעד האלבומים היפני. האלבום הוא ערבוב של שירי מיד-טמפו ובלדות בסגנונות כמו R&B עכשווי ומוזיקת נשמה לצד היפ-הופ, דאנס-פופ, גוספל. על האלבום עבדו מספר מפיקים ביניהם דאלס אוסטין, ג'רמיין דופרי (מפיק בפועל) ורודני ג'רקינס.

האלבום קיבל ביקורות מעורבות. מתוך האלבום יצאו שני סינגלים: "All Eyez on Me" ו-"Too Hood" אשר לא זכו להצלחה בדומה לשירים הקודמים של הזמרת. האלבום תוכנן לצאת כחודש לאחר מכן גם בארצות הברית אך בסופו של דבר הוחלט להקליט חלק מהשירים מחדש ולהוציא אותו מחדש ובכך שנה לאחר מכן יצא אלבומה After the Storm.

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מוניקה
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריק וייק
קטגוריה:אלבומי חברת ג'יי רקורדס
ויקטור מטקלף

ויקטור הווארד מטקלף (באנגלית: Victor Howard Metcalf; 10 באוקטובר 1853 - 20 בפברואר 1936) היה פוליטיקאי אמריקאי, שכיהן בקבינט של נשיא ארצות הברית תאודור רוזוולט כמזכיר המסחר והעבודה ולאחר מכן כמזכיר הצי.
==ביוגרפיה==
ויקטור מטקלף נולד ביוטיקה, ניו יורק לוויליאם ולשרה פ. (לבית הווארד) מטקלף. הוא התחנך בבתי הספר הציבוריים של יוטיקה, באקדמיה החופשית של יוטיקה ובמכון הצבאי ראסל בניו הייבן, קונטיקט. ב-1872 הוא החל ללמוד בקולג' ייל, שם הוא היה חבר באחוות דלתא קאפא אפסילון. בשנתו הראשונה ללימודים הוא עזב והחל ללמוד בבית הספר למשפטים של אוניברסיטת ייל. הוא סיים את לימודיו ב-1876 והתקבל ללשכת עורכי הדין של קונטיקט. ב-1877 הוא המשיך את השכלתו המשפטית בקולג' המילטון והתקבל ללשכת עורכי הדין של מדינת ניו יורק. ב-1877 הוא החל לעסוק בעריכת דין ביוטיקה וב-1879 הוא עבר לאוקלנד, קליפורניה. במסגרת עיסוקו שם בעריכת דין הוא טיפל בענייני מקרקעין ומסחר.

ב-1881 נשא מטקלף לאישה את אמילי קורין ניקולסון ושניים נולדו שני בנים. אחד מהם התחנך באקדמיה הימית של ארצות הברית והשני היה לאיש עסקים בקליפורניה.

מטקלף נבחר לבית הנבחרים של ארצות הברית מטעם המפלגה הרפובליקנית וכיהן בו מ-1899 ועד 1904. בקונגרס הוא היה חבר בוועדה לענייני הצי ובוועדת המיסוי והתקצוב. פעילותו החקיקתית לטובת טיוב אדמות צחיחות הובילה אותו לקשרים עם הנשיא תאודור רוזוולט.

ב-1 ביולי 1904 מינה הנשיא רוזוולט את מטקלף כמזכיר המסחר והעבודה בקבינט שלו. במסגרת תפקיד זה, נשלח מטקלף על ידי הנשיא לסן פרנסיסקו ב-1905 כדי לתווך בין מועצת החינוך של העיר לבין 91 תלמידים יפנים שכניסתם לבתי הספר הציבוריים סורבה. על פי הפשרה שהושגה הורשו התלמידים להתקבל לבית הספר, בעוד שיפן חדלה להנפיק דרכונים לעובדים. בהמשך נשלח מטקלף שוב על ידי הנשיא לסן פרנסיסקו כדי לסקור את הנזק שאירע ב-1906 כתוצאה מרעידת האדמה בסן פרנסיסקו. הוא כיהן בתפקידו כמזכיר המסחר והעבודה עד -12 בדצמבר 1906 ואז מונה כמזכיר הצי. בתקופת כהונתו בתפקיד זה הוא פיקח על המשט של הצי הלבן הגדול. הלחצים שהיו מנת חלקו כחבר הקבינט גבו ממנו מחיר בריאותי וב-13 בנובמבר 1908 הוא התפטר מתפקידו.

לאחר פרישתו מן החיים הפוליטיים חידש מטקלף את עיסוקו בעריכת דין באוקלנד והיה מעורב גם בעסקי בנקאות. כחודש לאחר מותה של רעייתו אמילי, נפטר ויקטור מטקלף באוקלנד ב-20 בפברואר 1936. הוא נטמן בבית הקברות מאונטיין וייו שבעיר.

==קישורים חיצוניים==

* 
* [https://archive.org/stream/menofmarkinameri00gate#page/n101/mode/2up Gates, Merrill Edwards, Men of mark in America, 1905, p. 53.]
* 

==הערות שוליים==

קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי בית הספר למשפטים באוניברסיטת ייל
קטגוריה:בוגרי מכללת המילטון
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1853
קטגוריה:אמריקאים שנפטרו ב-1936
ג'וזף דאן (יזם)

ג'וזף "דדי" דאן (באנגלית: Joseph "Daddy" Dunn; 1746 – 1827) היה יזם וכומר אנגלי, שצוין בשל ייבוא והפצת גז ברחבי בריטניה, בעיקר באזור פרסטון. דאן שינה במהירות את כל לנקשייר על ידי העברת תאורת פחם לגז לאזור.

== קריירה עסקית ==
בהיותו כומר ישועי, היו לו קשרים רבים בכל רחבי הארץ, וכמו כן גם כמה בחו"ל. באמצעות קשרים אלה הוא הודיע על אנשי עסקים שיכולים לתת לו את השיטות לייבא גז לאזור פרסטון.

=== תאורה משופרת ===
באמצעות ניסויים כימיים, הוא גיבש טכניקת תאורת גז טובה יותר לעוצמה ובהירות ארוכים יותר, ובשנת 1816 היה לו מספיק אמון בעצמו וברעיון שלו להקים את חברת Preston Gaslight Company (חברת תאורת הגז של פרסטון).

=== הצלחה עסקית ===
באמצע שנות ה-20 של המאה ה-19, בעקבות הצלחת החברה שלו, הפכה פרסטון לעיירה השנייה באנגליה אחרי לונדון שהוארה במלואה בגז פחם. משרדי החברה שלו היו באוונהם.

קטגוריה:כמרים בריטים
קטגוריה:יזמים
קטגוריה:בריטים שנולדו ב-1746
קטגוריה:בריטים שנפטרו ב-1827
קית' קרלוק

קית' קרלוק (באנגלית: Keith Carlock; נולד ב-29 בנובמבר 1971) הוא מתופף ג'אז אמריקאי, שניגן עם טוטו, וויין קרנץ, סטילי דן, ג'יימס טיילור, דונלד פגן, וולטר בקר, טל וילקנפלד, ג'ון מאייר, סטינג וכריס בוטי.

הוא חבר בהיכל התהילה של מוזיקאי מיסיסיפי.<ref></ref>

==ביוגרפיה==

קרלוק נולד בקלינטון, מיסיסיפי, ולמד באוניברסיטת צפון טקסס.<ref name="Drummerworld"></ref>

באוקטובר 2009 הוא הוציא סרט הדרכה על גבי DVD בשם: "The Big Picture: Phrasing, Improvisation, Style, and Technique" (בתרגום חופשי: "התמונה הגדולה: ביטויים, אימפרוביזציה, סגנון וטכניקה).<ref name="Bergamini"></ref>

קרלוק נפגש והחל לנגן עם סטילי דן בסוף שנות התשעים, והופיע באלבומם Two Against Nature שיצא בשנת 2000 וEverything Must Go שיצא בשנת 2003. קרלוק ניגן בטור הופעות איתם מאז 2003 והמשיך לעשות זאת למרות מותו של וולטר בקר (שהייה מייסד הלקה) בשנת 2017.<ref></ref><ref></ref> בינואר 2014 הצטרף קרלוק ללהקת טוטו כאשר הוא מחליף את המתופף הוותיק סיימון פיליפס. הוא ניגן בכל רצועות האלבום "Toto XIV" ווניגן בטור ההופעות שלהם באפריל – מאי 2014.<ref></ref>

קרלוק משתמש בסט תופים של חברת Gretsch, עורות של חברת Evans, מצלות של חברת Zildjian, ומקלות תופים של Vic Firth.<ref name="Drummerworld"></ref>

== קישורים חיצוניים ==
* 

* [http://www.namm.org/library/oral-history/keith-carlock ריאיון עם קית קרלוק] ב- NAMM Oral History Library (2008)

== הערות שוליים ==

קטגוריה:מתופפים אמריקאים
קטגוריה:אמריקאים שנולדו ב-1971
פחד גבהים (אלבום)

פחד גבהים הוא אלבום האולפן השני של הזמר-יוצר הישראלי ישי ריבו. האלבום יצא לאור ב-23 בפברואר 2016, על ידי חברת התקליטים NMC.<ref></ref>

האלבום הועלה לרשת הזרמת המדיה ספוטיפיי, בסמוך לצאתו.<ref></ref>

== ביקורת והצלחה ==
מבקר המוזיקה נתנאל לייפר כתב על האלבום <ref></ref>

ביולי 2016 הוכרז כי זכה האלבום במעמד "אלבום זהב" על כך שנמכר ביותר מ-15 אלף עותקים.<ref></ref>

== רשימת רצועות ==

== הערות שוליים ==

== קישורים חיצוניים ==

קטגוריה:אלבומי 2016
קטגוריה:אלבומי ישי ריבו
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט